ขอร่วมเป็นพลังทำให้กรุงเทพฯ ดีกว่าเดิม ร่วมบอกความฝันที่อยากให้เมืองดีขึ้น หรือแจ้งปัญหาที่อยากแก้ไขในพื้นที่เขตของเราพร้อมรายละเอียดรดังนี้

รบกวนตรวจสอบสาเหตุของปัญหาจราจร บนทางด่วนศรีรัช ฝั่งขาออก บริเวณทางที่มาจากหัวลำโพงและอนุสาวรีย์มาบรรจบกัน
เนื่องจากในบริเวณนั้น มักมีเจ้าหน้าที่จราจรมากั้นทางระหว่าง 2 ทางสลับกัน ในช่วงเวลา 5-6 โมงเย็น ไม่แน่ใจว่าวิธีกั้นทางนี้เป็นวิธีทางสากลในการแก้ไขปัญหาจราจรได้จริงหรือไม่ เนื่องจากโดยส่วนตัวที่ใช้เส้นทางนี้ เวลานี้เป็นประจำ และเจอสถานการณ์นี้ทุกวัน มีความเห็นว่า
1. การกั้นทางนี้ เป็นการทำให้เกิดรถติดสะสมมากขึ้น เนื่องจากการกั้นทางในแต่ละครั้งจะกั้นประมาณครั้งละ 5 นาที และมีการปิดเลนขวาสุด 1 เลน ที่มีรถเจ้าหนเาที่จอดขวางอยู่ ทำให้เกิดคอขวด มีรถติดสะสมจำนวนมาก ในบางวันติดยาวไปเกือบถึงทางขึ้นที่ขึ้นมาจากหัวลำโพง เนื่องจากพอพ้นตรงที่มีการกั้นทางแล้วรถสามารถวิ่งไปได้ โดยไม่ติดขัด
2. เพิ่มโอกาสการเกิดอุบัติเหตุหรือไม่? เนื่องจากตนเองเคยเจอเหตุการที่เจ้าหน้าที่เริ่มปล่อยรถจากทางตรง แต่ยังไม่มีรถที่มาจากทางอนุสาวรีย์มาได้อยู่ รถที่วิ่งขึ้นมาเบี่ยงออกซ้ายมาด้วยความเร็ว เนื่องจากถนนว่าง แต่เป็นจังหวะเดียวกับที่รถทางตรงออกมาจนเกือบเกิดอุบัติเหตุ

ไม่แน่ใจว่าทางเจ้าหน้าที่เคยลงพื้นที่ตรวจสอบหรือทดลองใช้เส้นทางจริงในช่วงเวลานี้ที่มีการกั้นทางหรือไม่ และเคยทดลองเปรียบเทียบกับการไม่กั้นทางและปล่อยให้รถวิ่งได้ตามทางปกติหรือไม่ เนื่องจากส่วนตัวเคยเจอในวันที่ฝนตกหนักและไม่มีเจ้าหน้าที่มากั้นทาง ไม่มีรถติดสะสม รถสามารถวิ่งไปได้เรื่อยๆ แม้จะมีการชลอตัวบ้างก็ตาม
รบกวนนำความเห็นนี้ไปพิจารณาค่ะ ขอบคุณค่ะ